S-898/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 4. febrúar 2020, á hendur:

„K-x-x D-x-x K-x-x, […] fyrir eftirtalin umferðarlagabrot með því að hafa:

1. Aðfaranótt sunnudagsins 17. febrúar 2019 ekið bifreiðinni […], án gildra ökuréttinda og undir áhrifum áfengis (vínandamagn í blóði mældist 1,84‰) um Rjúpufell í Reykjavík að heimili sínu að Rjúpufelli 33, þar sem lögregla hafði afskipti af honum eftir tilkynningu frá vegfaranda vegna gruns um ölvunarakstur.

[...]

Telst brot þetta varða við 1. sbr. 2. mgr. 49. gr. og 1. mgr. 58. gr., allt sbr. 1. mgr. 95. gr. umferðarlaga nr. 50/1987.

2. Miðvikudaginn 9. júní 2019 ekið bifreiðinni […], sviptur ökuréttindum og undir áhrifum áfengis (vínandamagn í blóði mældist 1,87‰) með 101 km hraða á klst. og með of stuttu bili á milli ökutækja, suður Reykjanesbraut í Garðabæ á vegarkafla á móts við Kauptún þar sem leyfður hámarkshraði var 80 km hraði á klst.

[...]

Telst brot þetta varða við 2. mgr. 18. gr., 1. sbr. 2. mgr. 37. gr., 1. sbr. 2. mgr. 49. gr. og 1. mgr. 58. gr., allt sbr. 1. mgr. 94. gr. og 1. mgr. 95. gr. umferðarlaga nr. 50/1987.

3. Að kvöldi laugardagsins 5. október 2019 ekið bifreiðinni […], sviptur ökurétti og utan í alls fjórar bifreiðar sem stóðu á bifreiðastæði á móts við […] í Reykjavík og keyrt af vettvangi án þess að upplýsa eigendur og tilkynna lögreglu um áreksturinn.

[...]

Telst brot þetta varða við c. og d. lið 1. mgr. 14. gr. og 1. mgr. 58. gr., allt sbr. 1. mgr. 94. gr. og 1. mgr. 95. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019.“

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1977. Samkvæmt framlögðu sakavottorði, dagsettu 28. janúar 2020, var ákærða gerð sektarrefsing með dómi Héraðsdóms Reykjavíkur 6. janúar 2016 fyrir akstur undir áhrifum áfengis. Ákærði gekkst undir sekt samkvæmt viðurlagaákvörðun sama dómstóls 27. febrúar 2019.

Brot þau sem ákærða er gefið að sök samkvæmt ákærulið nr. 1 voru drýgð áður en sú viðurlagaákvörðun var gerð og verður honum því gerður hegningarauki vegna þeirra, sbr. 77. og 78. gr. almennra hegningarlaga nr. 19/1940.

Við ákvörðun refsingar vegna þeirra brota sem ákærði er sakfelldur fyrir samkvæmt ákærulið nr. 2 verður litið til þess að ákærða er nú gerð refsing fyrir akstur undir áhrifum áfengis í þriðja sinn innan ítrekunartíma í skilningi 71. gr. almennra hegningarlaga. Þá verður einnig, vegna ákæruliða nr. 2 og 3, litið til þess að ákærða sé nú öðru sinni gerð refsing fyrir akstur sviptur ökuréttindum, í skilningi síðastgreinds lagaákvæðis.

Með hliðsjón af sakarefni málsins þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Ákærði greiði 60.694 krónur í sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-x-x D-x-x K-x-x, sæti fangelsi í 60 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði 60.694 krónur í sakarkostnað.

B-kvk-nf V-kvk-nf

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-x-x D-x-x K-x-x, sæti fangelsi í 60 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði 60.694 krónur í sakarkostnað.

B-kvk-nf V-kvk-nf